Moedertaaldag: ŉ Brief uit Duitsland | Maroela Media
Binne een jaar het gesaghebbende normeringsbronne vir Standaardafrikaans verskyn. In die eerste plek sal ons die 11de uitgawe van die Afrikaanse Woordelys en Spelreëls (AWS) moet noem wat omvattend verwerk is.
Baie dankie, mnr Mickel, dat u ons so pragtig bemoedig het vir die toekoms! Ek vermoed lankal dat ons persepsie hier dat Afrikaans te gronde gaan, bloot ŉ skyn is wat maar deur swak joernalistiek lokaal geskep en gevoer is.
Net een kwessie wat my na aan die hart lê: My vakgebied, kliniese neurofisioligie, is wetenskaplik totaal onder-ontwikkel in Suid-Afrika, ook in Engels. Die beroep lei aan wegskeuring van die mediese leiers by universiteite, en oor-vereenvoudiging van tegnoloë opleiding ver daarvan by die ou “tegnikons”. Ek sou graag my nagraadse studie wou voltooi by ŉ Europese universiteit, in lyn met my kennis en ervaring. Beteken die toenemende gewildheid dat ek dit dalk in my moedertaal sal kan doen? Waar begin mens met sulke navrae?
Ek sal u terugvoer baie waardeer.
Alexander Mickel · 2 jare gelede
Baie dankie vir jou terugvoer!
In Europa sal jy Afrikaans net as vak kan neem. Ek dink dis nie moontlik om daar ‘n sekere vak (geskiedenis, geneeskunde ens.) in Afrikaans te studeer nie. Kuier maar gerus op https://aie.ned.univie.ac.at/ . Dis ‘n baie interessante webtuiste! Rina Loader is vir die blad verantwoordelik. Ek dink sy sal meer kan sê, so vra gerus vir Rina!
Alexander, jy is voorwaar ‘n bron van inspirasie!
Sterkte met alles, ek kan net uit my hart uit se: baie, baie dankie vir alles wat jy beteken vir, en doen vir, Afrikaans, ONS soetste en pragtigste tongval.
Afrikaners, Afrikaanses en Afrikaans het voetsool-vlak soldate soos jy bitter nodig in die voortsetting van ons taalstryd en die nuutste Taalbeweging, te midde van hernude taal-en kulturele onderdrukking.
Baie dankie, JC! Ek waardeer dit baie!
Hierdie brief maak my dag en laat my sommer weer baie trots voel op my taal: AFRIKAANS!
Dankie Maroela vir julle deel in Afrikaans.
Baie dankie Alexander Mickel dat jy soveel respek vir Afrikaans het. Duits is vir my net so ‘n mooi taal. Het dit vir ‘n paar jaar op skool geneem en veral lekker gesing in Duits.
Ludwig Visser · 2 jare gelede
Ek en Alex “ken” mekaar nou al ‘n hele ruk, danksy ons korrespondensie feitlik elke week. Dis so lekker om met die man te gesels in die taal waarmee jy al jou gevoelens en vreugdes so mooi kan uitdruk. Ek noem my skryfmaat Alex Lekkerlag, want hy hou van ‘n lagstorie. Ek hoop talle Afrikaanssprekendes het hierdie brief van hom goed gelees en daarin gesien hoeveel pogings daar is en hoeveel instansies betrokke is by die bevordering van Afrikaans. (Hopelik inspireer dit hulle om ook so te skryf, en nie in die geradbraakte taal wat ‘n mens partykeer hier sien nie.) Vir baie Afrikaansspreendes was dit waarskynlik nuus. Onthou, Alex is ‘n man met ‘n doktorsgraad in genetika, tale is nie sy voorland nie, maar hy het ‘n belangstelling in en ‘n liefde vir Afrikaans in homself gevind en dit uitgebou en vandag skryf hy ‘n Afrikaans wag baie Afrikaanstaliges in die skande sal steek. Hy verdien ons almal se grootste bewondering. Ek het al voorgestel dat hy by ‘n Suid-Afrikaanse universiteit ‘n pos moet probeer kry, maar hy sien nog swarighede. Alex verdien ons almal se dank dat hy nie net ons taal in Duitsland bevorder nie, maar ook vir ons almal ‘n baie goeie voorbeeld stel. Gaan gerus so voort, my vriend!
Alexander se gesindheid oor die taal is werklik n inspirasie.
MARIANA BENSON · 2 jare gelede
So trots op jou wonderlike skrywersvaardigheid. Dankie dat jy die liefde van afrikaans met ons deel.